TVA nu va fi scăzut cu un punct procentual, până la nivelul de 18%, nici începând cu data de 1 ianuarie 2019. O amânare similară a avut loc la începutul acestui an.

Anunțul a fost făcut vineri de către ministrul de Finanțe, Eugen Teodorovici. „S-a propus Guvernului ca TVA să nu scadă. Asta este propunerea Ministerului Finanțelor. Va fi propusă în Parlament odată cu proiectul de buget", a spus Teodorovici.

Cota TVA a fost redusă de la 1 ianuarie 2017, de la 20% la 19%, după ce de la 1 ianuarie 2016 a fost diminuată de la 24% la 20%.